**REFERAT FRÅ MØTE I FORELDREUTVALET**

**STAD: Personalrom Bykle barne- og ungdomsskule**

**TIDSPUNKT: Onsdag 12. oktober klokka 17.30**

**Desse møtte: Kristian Dypedal, Bjarte Haugsgjerd, Kari H Hoslemo og Truls Pedersen**

**Meldt forfall: May Linn Mersland og Aysan Ektiren**

Saksliste:

Sak 01/22 Velkomen og korleis vil me at FAU skal bidra

*Litt drøfting om betydningen av eit aktivt FAU.*

Sak 02/22 Klassekontaktane sitt arbeid. FUG sin informasjon.

*Me såg på loverket knytt til foreldreutval og førespurnad frå FAU på Fjellgardane om kurs for tilsette og føresette på nyåret. Dette var me einige i at var ein god ide.*

Sak 03/22 Val av leiar og nestleiar.

* + - Dei som vert valde sit og som representantar for foreldra i Samarbeidsutvalet og Skulemiljøutvalet
    - Val av personlege vararepresentantar til Samarbeidsutvalet og Skulemiljøutvalet

*Kari H Hoslemo vart leiar med Truls Pedersen som personleg vara.*

*Kristian Dypedal vart nestleiar med Aysan Ektiren som personleg vara.*

Sak 04/22 Skuleruta

* Gjennomgang og innspel til skuleruta 23/24

*Forslaget frå Statsforvaltar ser fornuftig ut og ingen innspel frå FAU.*

Sak 05/22 Pålagde prøver / undersøkingar og korleis dette blir brukt

* Nasjonale prøver

*Orientering rundt Nasjonale prøver som er gjennomført på 5., 8., og 9.trinn i september.*

* Elevundersøkinga

*Skal gjennomførast i haust. Den er obligatorisk for 7. og 10. klasse, men vi tek den for 7.-10. kl.*

* Foreldreundersøkinga

*Me vil take den i november 2022.*

* Ulike tilsyn – kommunalt, Satsforvaltaren, Kontrollutvalet

*Kort orientering rundt forvaltningsrevisjonen «Psykososialt læringsmiljø i grunnskolen» for Bykle kommune. Om FAU vil det kan me ha eit eige møte og gå gjennom denne. Om ikkje vil det bli jobbast godt med den i ulike fora. Frist for svar til kontrollutval og kommunestyre 01.03.2023.*

Sak 06/22 Ulike tiltak

* + - Vellukka trivselsveka

*Orientering rundt vår trivselsveke. Skulen meiner den er viktig med tanke på inkludering på tvers av klassane og ikkje minst mjuk skulestart.*

* + - Skulestartturane i år

*For ungdomsskulen var det nytt i år å reise på aktivitetstur til Troll Mountain med aktivitetar og overnatting for 8-10.klasse. Gode tilbakemeldingar.*

*For mellomtrinn og småskulen var det mindre turar i lokalmiljøet.*

* + - Vidare arbeid med nærmiljøanlegget

*Det har ikkje vore kapasitet på skule å jobbe med dette og midlane vert overført til 2023. FAU vart utfordra til å jobbe med dette i vinter. Noko det var interesse for 😊*

Sak 07/22 Ordensreglar

* Informasjon om forskrift til ordensreglar.

*Det er gjort to endringar i forslag til nye ordensreglar. Gjensitjing blir bytta ut med samtale med føresette og ordet timeout blir bytta ut med tenkepause. FAU syntest dette var fornuftige justeringar.*

Sak 08/22 Ymse

*FAU fekk ein gjennomgong av kap 9A*

*FAU ba om påminnelse i forkant av møte. Det skal skulen hugse.*

Bykle 25.10.22

Lars Erik Domaas, tenesteleiar